[{"text_idx": "#000004", "text": "Am dair wythnos, bydd y gerddorfa'n perfformio cyngherddau yn yr Ariannin, Chile ac Uruguay."}, {"text_idx": "#000005", "text": "Hon fydd taith fwyaf uchelgeisiol y gerddorfa hyd yn hyn."}, {"text_idx": "#000006", "text": "Y gerddorfa fydd yr un broffesiynol gyntaf i deithio i'r Wladfa ym Mhatagonia lle bydd rhai o aelodau'r gerddorfa yn cynnal cyfnod preswyl o wythnos i ddathlu 150 mlynedd ers sefydlu'r gymuned."}, {"text_idx": "#000009", "text": "Disgrifiad o\u2019r llun, Bydd Grant Llewellyn yn rhannu ei brofiad gydag arweinwyr grwpiau cerddoriaeth leol"}, {"text_idx": "#000011", "text": "45 o focsys sy'n tywys dros 260 o offerynnau a chyfarpar y gerddorfa. Mae chwech o focsys yn cynnwys gwisgoedd ffurfiol yr aelodau;Mae'r cyfarpar a'r offerynnau yn pwyso 3.5 tunnell - yr un pwysau a\u0302 3,500 o fagiau o siwgr;Dros dair wythnos bydd y gerddorfa yn teithio 17,171 o filltiroedd - yr un pellter a\u0302 cherdded Llwybr Arfordir Cymru 19 o weithiau."}, {"text_idx": "#000012", "text": "Disgrifiad o\u2019r llun, Mae'r cyfarpar a'r offerynnau fydd yn cael eu cludo yn pwyso 3.5 tunnell"}, {"text_idx": "#000013", "text": "Y delynores Catrin Finch yw un o'r rhai sy'n ymweld a\u0302'r Wladfa gyda'r gerddorfa, tra bydd yr arweinydd Grant Llewellyn a 12 aelod o'r gerddorfa yn gweithio gyda dros 1,000 o blant o ysgolion lleol a grwpiau cymunedol."}, {"text_idx": "#000014", "text": "Bydd gweithdai yn cael eu cynnal mewn trefi fel Puerto Madryn, Rawson, Trelew, Trevelin, Esquel a'r Gaiman gyda nifer o weithgareddau mewn lleoliadau gwledig lle nad oes modd profi arlwy ddiwylliannol a chelfyddydol o ddydd i ddydd."}, {"text_idx": "#000016", "text": "Dywedodd cyfarwyddwr y gerddorfa, Michael Garvey: \"Yr uchelgais yw mynd a\u0302'r hyn rydym yn ei wneud yma yng Nghymru i gymuned Gymreig arall."}, {"text_idx": "#000017", "text": "\"Ydy, mae'n rhan o ddathliadau hyfryd y Wladfa, a'r pen-blwydd yn 150 eleni, ond mae hefyd yn mynd i roi syniad o waith cyfoes y gerddorfa."}, {"text_idx": "#000018", "text": "\"Rydyn ni'n gwneud llawer mwy na pherfformio cyngherddau. Mae ystod eang gwaith y gerddorfa yn cynnwys ein gwaith mewn addysg ac yn y gymuned, yn ceisio ysgogi pobl i hoffi cerddoriaeth glasurol ac i wybod mwy amdano."}, {"text_idx": "#000019", "text": "\"Mae'n sgil arbennig sydd gan aelodau'r gerddorfa - nid yn unig chwarae'r gerddoriaeth mewn ffordd fendigedig ond gallu cyfathrebu a dysgu hefyd. Dyna beth rydyn ni'n trio ei gyflawni wrth fynd a\u0302'r gerddorfa dramor.\""}, {"text_idx": "#000020", "text": "Disgrifiad o\u2019r llun, Hon fydd taith fwyaf uchelgeisiol y gerddorfa hyd yn hyn"}, {"text_idx": "#000021", "text": "Gweithdai i dros 1,000 o blant o 29 o ysgolion;Teithio i chwech o drefi ym Mhatagonia - Trevelin, Esquel, Trelew, Gaiman, Rawson a Puerto Madryn;Aelodau'r gerddorfa i weithio gyda phump o gerddorfeydd ifanc a chymunedol;Rheolwr corws y gerddorfa, Osian, i weithio gyda chwech o gorau gan gynnwys Co\u0302r Cenedlaethol Ieuenctid Cymru;Andy Pidcock a chwaraewyr y gerddorfa i gynnal 14 o weithdai i blant o ysgolion arbennig;Yr arweinydd, Grant Llewellyn, i rannu ei brofiad gydag arweinwyr grwpiau cerddoriaeth leol;Catrin Finch i hyfforddi telynorion lleol;Chwaraewyr y gerddorfa i berfformio chwe gwaith, gan gynnwys tri pherfformiad anffurfiol, Noson Lawen, a dwy gyngerdd;Y gerddorfa gyfan i berfformio dwy gyngerdd i dros 2,000 mewn storfa wla\u0302n sydd wedi'i haddasu."}, {"text_idx": "#000023", "text": "Prif StraeonToriadau bysiau: 'Sut dwi fod i gyrraedd yr ysbyty?'Cyhoeddwyd7 awr yn o\u0302lBachgen, 2, yn dal 'yn sownd' mewn ysbyty dramorCyhoeddwyd2 awr yn o\u0302l\u2018Dwi\u2019n byw efo\u2019r Aussies \u2013 felly dwi isio ennill!\u2019Cyhoeddwyd6 awr yn o\u0302l"}, {"text_idx": "#000026", "text": "\u2018Dwi\u2019n byw efo\u2019r Aussies \u2013 felly dwi isio ennill!\u2019"}, {"text_idx": "#000035", "text": "Cysylltwch a\u0302 niTabledi a ffonau symudolHefyd yn Gymraeg"}]